Aghenja aberja
André BASSET
Textes berbères de l'Aurès ( Parler des Aït Frah )
p. 174-75
Paris : Librairie d'Amérique et d'Orient, 1961.
Posted in fusahrur
Dug awras ud igitent-c nnwawi, awal-ya gher ayt wawras igherbiyyen ; ghir ad ffaden igran d lsjar di tefsiwin, rragen ddrari t-tehyuyin, ttruhân ttzâlan berra, qqaren : « ya ssâlat u-ssalamu àalik a-ya rasul-llah ! »
Netta llan isggwssen dig ttwaga ughenja abrja ; deg ah frâh, t-tihyuyin at-itteggen ; têttfent-dd dug ass l-jumàa aghenja illan ; ttezyyanent-as amm-in ttgent i tslatin-nsent; tteqqnent i ubûd n ughenja timhêrmet d ccac t-terrâtt d imêzyanen ; imer-din igent-as lhâf s tmêhremt negh s ttrâtt negh s-bàa n wadugen ; ireddênt-t I ughil n ughenja.
Ghir ad mmirent u sirêd n ughenja , akk tict tawi-d s-gher-sen qli n waren negh d qli n wuqqir negh d ifelfel negh d-lebsel ; rnint ruhênt qadant-dd si lâhrt nsent tighawsiwin teyyîd s-had kuttent; ad-d-ttêf tict zzeg-sent aghenja izeyynen, tgit jar ighallen nnes amm-in tettgg i ldufan, ruhênt tteghennant si taddart gher taddart :
« Aghenja ya aberja ittiraren dug frag, a tijnaw iàalan, ellfemt-anegh-dd i waman ! »
Amm-in ald-ad-mmirent ug qadi bàa n inurar, kuttent ; Imer-din tccent id-n-ddrari matta kuttent ; rnint ghennat qlisêllasnt amecwar îhlan id-sen, imer-din emrwahênt
AMAWAL
- d'eg : in
- nnwawi : pl. of newweT, rain
- afrag : courtyard
- aghenja : ladle
fao_Latn oci_Latn fra_Latn lit_Latn fra_Latn eng_Latn kab_Latn kab_Latn kab_Latn kab_Latn kab_Latn kab_Latn srd_Latn eng_Latn eng_Latn slv_Latn